Komisija za ocenjevanje kakovosti univerze v skladu z Merili za izbiro in potrditev skupin strokovnjakov za potrebe notranjih programskih evalvacij in sprejemanja študijskih programov na Univerzi v Mariboru (Obvestila UM št. XLIV-9-2026) objavlja
 


Razpis za izbiro kandidatov za člane evalvacijske komisije pri izvedbi notranje programske evalvacije študijskih programov Fakultete za elektrotehniko, računalništvo in informatiko Univerze v Mariboru



I.
(pravna podlaga)

Merila za akreditacijo in zunanjo evalvacijo visokošolskih zavodov in študijskih programov Nacionalne agencije Republike Slovenije za kakovost v visokem šolstvu (Uradni list RS, št. 8/26) v 6. členu, 6. standarda določajo, da mora notranji sistem kakovosti omogočati sklenitev kroga kakovosti na vseh področjih delovanja zavoda. Nadalje v 8. členu 6. standarda Merila določajo, da mora imeti univerza vzpostavljen primeren notranji sistem kakovosti oblikovanja, sprejemanja, posodabljanja in prenehanja veljavnosti študijskih programov.    

Dokument Procesi notranjega upravljanja in spremljanja kakovosti študijskih programov na Univerzi v Mariboru v točki 6.2 določa, da so notranje programske evalvacije neodvisne evalvacije študijskih programov, ki jih Univerza v Mariboru izvaja periodično, in sicer tako, da je vsak študijski program na ta način evalviran najmanj enkrat v obdobju 5 let. Notranja programska evalvacija predstavlja pripravo članice univerze na zunanje evalvacije, hkrati pa z notranjimi programskimi evalvacijami Univerza v Mariboru pridobiva zunanji/neodvisen pogled na doseganja postavljenih ciljev študijskega programa in testira učinkovitost notranjega sistema kakovosti na svoji članici.

Skladno z dokumentom Procesi notranjega upravljanja in spremljanja kakovosti študijskih programov Oddelek za razvoj in študentske zadeve pripravi predlog izvajalcev notranje programske evalvacije iz nabora ustreznih evalvatorjev oziroma v skladu z Merili za izbiro in potrditev skupin strokovnjakov za potrebe notranjih programskih evalvacij in sprejemanja študijskih programov na Univerzi v Mariboru. Komisija za ocenjevanje kakovosti univerze potrdi predlog izvajalcev notranje programske evalvacije in ga posreduje rektorju univerze.

Notranja programska evalvacija študijskih programov FERI fakultete Univerze v Mariboru bo v skladu z Merili za akreditacijo in zunanjo evalvacijo visokošolskih zavodov in študijskih programov ter dokumentom Procesi notranjega upravljanja in spremljanja kakovosti študijskih programov na Univerzi v Mariboru potekala v letu 2027.


II.
(predmet notranje programske evalvacije)

Predmet notranje programske evalvacije iz točke I. tega razpisa bodo naslednji študijski programi FERI  fakultete Univerze v Mariboru:

· Elektrotehnika VS
· Telekomunikacije UN
· Elektrotehnika MAG
· Telekomunikacije MAG
· Elektrotehnika DOK
· Računalništvo in informatika DOK
III.
(prijava na razpis)

Na razpis se lahko prijavijo:

· visokošolski učitelji Univerze v Mariboru ali druge visokošolske oziroma raziskovalne
institucije iz nabora ustreznih strokovnjakov izvajalcev notranjih programskih evalvacij, ki ne
sme biti v delovnem ali drugem pogodbenem odnosu s fakulteto, katere študijski programi so
predmet evalvacije; nabor strokovnjakov ažurira pristojna strokovna služba rektorata Univerze
v Mariboru. V nabor so avtomatsko uvrščeni člani registra strokovnjakov Nacionalne agencije
Republike Slovenije za kakovost v visokem šolstvu. Tujci morajo imeti primerljiv dokument
oziroma pravico do poučevanja na ustrezni univerzitetni ravni izobraževanja v svoji državi;

− vsaj en visokošolski učitelj, ki ni zaposlen na Univerzi v Mariboru, iz nabora ustreznih
strokovnjakov izvajalcev notranjih programskih evalvacij, ki ima veljavno habilitacijo za
evalvirano področje; tujci morajo imeti primerljiv dokument oziroma pravico do poučevanja
na ustrezni univerzitetni ravni izobraževanja v svoji državi;

− predstavnik študentov, ki ne sme biti študent članice Univerze v Mariboru, katere študijski
program ali institucija je predmet notranje programske ali institucionalne evalvacije.

Za predsednika notranje evalvacijske komisije je imenovan eden izmed članov komisije, ki je
visokošolski učitelj in ima izvolitev na področju, v katerega sodijo študijski programi, ki so predmet
notranje programske evalvacije.

Za kandidate veljajo razpisni pogoji, kot so opredeljeni v Merilih za izbiro in potrditev skupin strokovnjakov za potrebe notranjih programskih evalvacij in sprejemanja študijskih programov na Univerzi v Mariboru. Gradivo za presojo je v slovenskem jeziku, prav tako izvedba notranje programske evalvacije.


IV.
(vloga)

Zainteresirani naj svojo vlogo posredujejo na elektronski naslov kakovost@um.si, najkasneje do 30. 11. 2026.

Vlog, ki bodo poslane po elektronski pošti po izteku zgoraj navedenega roka, Komisija za ocenjevanje kakovosti univerze ne bo obravnavala in bodo zavržene.

Obrazec vloge za prijavo na razpis se nahaja med prilogami razpisa.


V.
(obveščanje kandidatov)

Kandidati bodo o izbiri/ne izbiri obveščeni najkasneje do 20. 12. 2026 po elektronski pošti.


VI.
(dodatne informacije)

Za dodatne informacije glede postopka izbire evalvacijske komisije in same izvedbe notranjih programskih evalvacij se lahko obrnete na Joanno Tekavc iz Oddelka za razvoj in študentske zadeve Univerze v Mariboru joanna.tekavc@um.si; tel:. + 386 (2) 23 55 260.


VII.
(javna objava)

Ta razpis se javno objavi na spletnih straneh Univerze v Mariboru in stopi v veljavo takoj po objavi.



Maribor, 4. 11. 2026

							            P r e d s e d n i k
							     Komisije za ocenjevanje
         kakovosti univerze

						       Prof. dr. Marko Marhl


· Obrazec – Vloga za prijavo na razpis

· Merila za izbiro in potrditev skupin strokovnjakov za potrebe notranjih programskih evalvacij in sprejemanja študijskih programov na Univerzi v Mariboru. - TUKAJ

· Procesi notranjega upravljanja in spremljanja kakovosti študijskih programov na Univerzi v Mariboru - TUKAJ

· Merila za akreditacijo in zunanjo evalvacijo visokošolskih zavodov in študijskih programov Nacionalne agencije Republike Slovenije za kakovost v visokem šolstvu (21. 2. 2026) – TUKAJ 

